Diari Oficial de la Generalitat Valenciana


Sumari del DOGV 6959, del 06-02-2013 (2013/1001)

Subhasta d'un bé immoble en el Port de Sagunt.
----------------------------------------------

### Dades del document

Número de DOGV
:   6959

Data del DOGV
:   06-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1001


Organisme emissor
:   Notaria de Amparo Mundi Sancho

Tipus de document
:   Subhasta

Subhasta d'un bé immoble en el Port de Sagunt. [2013/1001]  
  
Amparo Mundi Sancho, notària de l'Il·lustre Col·legi de València, amb residència a Sagunt, faig contar:  
Que s'han iniciat, davant meu, els tràmits per a la venda extrajudicial per mitjà de subhasta, a instàncies de l'entitat mercantil Banc Santander, SA., contra Esteban Cañamache Hernández i María-Jesús Benito Hernández sobre la següent finca hipotecada:  
Urbana. Vivenda unifamiliar entre parets mitgeres, composta de planta baixa i primera planta alta, comunicades entre elles per una escala interior, sítia en el Port de Sagunt, carrer del Pintor Sorolla, número dotze, amb una superfície solar on s'ubica de setanta-dos metres quadrats. La vivenda està composta de planta baixa i planta primera, distribuïdes en els seus corresponents servicis i habitacions. La planta baixa té una superfície construïda de setanta-dos metres quadrats i la planta primera té una superfície construïda de quaranta-un metres i setanta-nou decímetres quadrats. La superfície total construïda és de cent tretze metres i setanta-nou decímetres quadrats. Limita: a la dreta entrant, amb la resta de la finca de què es va segregar; a l'esquerra, amb Juan Munuera Fuentes; i al fons, amb Miguel Aucejo.  
  
Inscripció: Registre de la Propietat de Sagunt número u, al tom 2353, llibre 647 de Sagunt 2a, foli 136, finca 14.180, inscripció 9ª.  
  
Les bases de la subhasta són les següents:  
1. L'única subhasta, per ser vivenda habitual dels deutors, tindrà lloc en la notària, sítia en 46073 del Port de Sagunt (València), en l'avinguda 9 d'Octubre, número 82-A-1r, el pròxim dia 7 de març de 2013, a les 12.00 hores, al tipus del preu taxat en l'escriptura de constitució d'hipoteca, que és la quantitat de cent noranta-dos mil huit-cents noranta-set euros amb noranta-dos cèntims (192.897,92 €).   
  
Si s'hi presentaren postures per un import igual o superior al 70 per cent del dit valor, s'entendrà adjudicada la finca a qui presente la millor postura. En un altre cas, els deutors podran en el termini de deu dies, un tercer que millore la postura i que arribe a aquell percentatge, o que, en el cas que siga inferior al dit import, cobrisca el dret de l'executant. Si no és així, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació. Si no és així s'entendrà adjudicada la finca a qui haja presentat la millor postura, sempre que esta siga superior al 50 per cent del valor de taxació o, si és inferior, que cobrisca, almenys, la quantitat reclamada per tots els conceptes.  
Si no hi ha cap postor, el creditor podrà, en el termini de vint dies, demanar l'adjudicació per un import igual o superior al 60 per cent del valor de taxació. En cas contrari, es donarà per acabada l'execució.  
  
2. La documentació i la certificació registral a què es referixen els articles 236 a) i 236 b) del Reglament Hipotecari poden consultar-se en la notària, de dilluns a divendres, de 10.00 a 14.00 hores, amb el bén entés que tot licitador pel sol fet de participar en la subhasta, admet i accepta com prou la titulació existent, i que les càrregues o gravàmens anteriors i els preferents, si els hi haguera, al crèdit de l'actor continuaran subsistents, i quedarà subrogat en la responsabilitat derivada d'aquells, si la rematada s'adjudicara a favor seu.  
3. La subhasta s'efectuarà en la forma en què s'hi determina i es regirà pel que disposa l'article 12 del Reial Decret Llei 6/2012, de 9 de març, de mesures urgents de protecció de deutors hipotecaris, i en el allò que no fóra incompatible, per l'article 236 del Reglament Hipotecari.  
  
  
Sagunt, 28 de gener de 2013.- La notària: Amparo Mundi Sancho.